Din dorința de a contribui la consolidarea înfrațirilor dintre comunele românești din județul Sibiu și cele franceze din departamentul Ille et Vilaine și de a dezvolta colaborarea cu organizațiile locale ale societății civile, asociația noastră a lansat în anul 2013 un program sub genericul Drumul înfrățirilor .

În fiecare an le propunem pasionaților de ieșiri cu bicicleta un traseu care leagă comunele infrățite cu scopul de a descoperi cultura locală si oamenii cu modul lor de viață.

Împreună cu asociația franceză, « Solidarité 35 Roumanie » (S35R) și cu alți parteneri locali am programat ediția de anul acesta pentru sâmbătă, 28 iunie, pe traseul care lega urmatoarele comune: Marpod, care are vechi relații de prietenie cu Quebriac, Birghiș, comună înfrățită cu La Meziere si  Moșna, comună înfrățită cu Tremblay.,  

Ne propunem ca în fiecare comună să vizitam locuri reprezentative si sa aducem  un mesaj din partea comunei franceze partenere. 

Acțiunea este deschisă tuturor iubitorilor de cicloturism, cu mențiunea că așteptăm cu interes să ni se alăture și persoane din comunele vizitate.

[bookmark: _GoBack]Dorim ca acest eveniment să contribuie la sensibilizarea publicului privind mersul pe bicicletă cu respectarea regulillor de securitate, în special prin folosirea căștilor de protectie.
	
